BestBETs (17) | Bandar Togel Online Terpercaya #1 Di Indonesia
Cara Mengklaim Bonus Bet (39)
CategoriesTogel Online Tagsbestbets Die sewe vastelande
In ’n neutedop: al die groot landmassas op ons draaiende bol seewater wat om die son wentel...
Die sewe vastelande (kontinente)
van planeet Aarde
LINKS: Mense op ons eie vasteland het dit in die reël nie breed nie en die stryd om oorlewing is baiemaal hartverskeurend.
30 200 000 vk. km, wat die naburige eilande insluit.
1 001 320 281 — meer as ’n miljard (raming vir 2009).
• Soewereine lande: Suid-Afrika, Algerië, Angola, Benin, Botswana, Burkina Faso, Burundi, Comore, Côte d'Ivoire, Demokratiese Republiek van die Kongo, Djiboeti, Egipte, Ekwatoriaal-Guinee, Eritrea, Ethiopië, Gaboen, Gambië, Ghana, Guinee, Guinee-Bissau, Kaap Verde, Kameroen, Kenia, Lesotho, Liberië, Libië, Madagaskar, Malawi, Mali, Mauritanië, Mauritius, Marokko, Mosambiek, Namibië, Niger, Nigerië, Republiek van die Kongo, Rwanda, São Tomé en Príncipe, Senegal, Sentraal-Afrikaanse Republiek, Seychelle, Sierra Leone, Soedan, Somalië, Swaziland, Tanzanië, Togo, Tsjad, Tunisië, Uganda, Wes-Sahara (lank betwiste gebied omdat Marokko dit vir hom opeis terwyl die Polisario Front onafhanklikeid voorstaan), Zambië, Zimbabwe.
• Afhanklike gebiede: Mayotte (Frankryk), Réunion (Frankryk), Kanariese Eilande (Spanje), Ceuta (outonome stad van Spanje aan die Noord-Afrikaanse kant van die Straat van Gibraltar), eilande van Madeira (Portugal), Melilla (outonome stad van Spanje aan die noordkus van Afrika), St. Helena, Ascension enTristan da Cunha (Brittanje).
• Herkoms van die naam Afrika: Daar is verskeie teorieë oor waar die naam vandaan kom. Afri was nietemin die naam van verskeie volkere wat in Noord-Afrika naby Kartago gewoon het. ’n Interessante (maar stellig minder aanvaarde) mening is in die 1880’s vermoedelik deur die Engelse selfopgeleide Egiptoloog Gerald Massey die wêreld ingestuur. Daarvolgens sou die naam Afrika afgelei gewees het van die Egiptiese af-rui-ka, wat beteken “om na die opening van die ka te draai”. Vir die ou Egiptenare was die ka die siel of gees van die mens, elkeen se dubbelganger wat in die vorm van energie bestaan. Met die “opening van die ka” sou na die baarmoeder of geboorteplek verwys word—en Afrika sou dus vir die Egiptenare “die geboorteplek” gewees het.
BO: Antarktika soos gesien vanuit die ruimte.
Foto: Visible Earth / NASA
LINKS: Keiserpikkewyne op die ongenaakbare, vrieskoue vasteland by die Suidpool.
Foto: Michael Van Woert / NOAA
• Oppervlakte: 14 000 000 vk. kilometer, waarvan 13 720 000 vk. kilometer met ys bedek is. Groter as Australië en Europa.
• Bewoners: Geen permanente bewoners nie. Wetenskaplike navorsing laat die getal besoekers in die somer (Desember-Februarie) tot nagenoeg 4500 styg.
• Soewereine lande: Geen.
• Afhanklike gebiede: Hoewel daar ’n aantal lande is wat op spesifieke grondgebiede aanspraak maak, verbied die Antarktiese Verdrag militêre bedrywighede en mynbou, terwyl dit wetenskaplike navorsing ondersteun en trag om die omgewing op die vasteland beskerm. Die Antarktiese Verdrag is in 1959 deur twaalf lande, waaronder Suid-Afrika, onderteken en sedertdien het nog tientalle lande bygekom. Navorsing word deurlopend deur wetenskaplikes van baie lande en verskillende belangstellings op Antartika gedoen, en ingevolge die verdrag word inligting vrylik onder die navorsers geruil.
• Herkoms van die naam Antarktika: Dit is die geromantiseerde weergawe van die Griekse samestelling antarktiké, die vroulike vorm van antarktikos. Dit beteken “teenoorgestelde van die noorde”. Daar word gereken dat die Skotse kaarttekenaar John George Bartholomew in die jare negentig van die negentiende eeu die eerste keer die vasteland formeel “Antarktika” genoem het.
REGS: Die panda of bamboesbeer, ’n bekende boorling van Asië—eintlik China—met tipies Chinese geboue op die agtergrond.
Krediet: Samestelling van foto’s in openbare besit (“compilation of images in the public domain”)
• Oppervlakte: Wêreld se grootste vasteland wat oor 44.579.000 vk. km strek. Asië is in der waarheid die oostelike deel van die landmassa Eurasië, waarvan Europa die westelike deel vorm.
• Bewoners: Asië is ook die vasteland met die meeste mense, te wete 4.162.966.086, volgens ’n raming vir Julie 2008. (Van hulle sou ’n verbysterende 1.322.044.605 mense in die Volksrepubliek van China woon.)
• Oos-Asië: China [mees dig bevolkte land op aarde met meer as 1,3 miljard inwoners], Hongkong (spesiale gebied van China met sy eie administrasie), Macau (spesiale gebied van China met sy eie administrasie), Japan, Taiwan, Noord-Korea, Suid-Korea, Mongolië.
• Noord-Asië: Rusland.
• Suid-Asië: Afganistan, Bangladesj, Bhoetan, Indië, Maldive, Nepal, Pakistan, Sri Lanka.
• Sentraal-Asië: Kasakstan [wêreld se grootste land wat slegs omring word deur land], Kirgistan, Tadjikistan, Turkmenistan, Oesbekistan.
• Suidoos-Asië: Broenei, Birma (Myanmar), Kambodja, Oos-Timor (Timor-Leste), Indonesië, Laos, Maleisië, Filippyne, Singapoer, Thailand, Viëtnam.
• Wes-Asië: Armenië, Azerbeidjan, Bahrein, Ciprus, Georgië, Irak, Iran, Israel, Palestina (besette gebiede in of by Israel), Jordanië, Katar, Koeweit, Libanon, Oman, Saoedi-Arabië, Sirië, Turkye, Verenigde Arabiese Emirate, Jemen.
• Lande wat in Asië sowel as Europa geleë is: Azerbeidjan (Wes-Asië en Oos- Europa), Georgië (Wes-Asië en Oos- Europa), Kasakstan (Sentraal-Asië en Oos- Europa), Rusland (Noord-Asië en Oos- Europa) en Turkye (Wes-Asië en Oos- Europa). Armenië lê fisiografies heeltemal in Wes-Asië, maar het sterk geskiedkundige en sosiopolitiese bande met Europa.
• Herkoms van die naam Asië: Afgelei van ’n Griekse woord, wat op sy beurt afgelei kon gewees het van Assuwa, ’n konfederasie van state wat in die veertiende eeu v.C. in Wes-Anatolië bestaan het. (Anatolië het die grootste deel van die gebied beslaan waar Turkye vandag is.)
REGS: ’n Kangaroe... die eienaardige kangaroes is maar sekere van die vreemde diere wat “Doer Onder” op die aardbol voorkom.
Foto: U.S. Department of Health & Human Services
• Oppervlakte: Australië is die kleinste kontinent, met ’n oppervlakte van
8 468 300 vk. km, waarvan die Gemenebes van Australië (Tasmanië ingesluit) 7 682 300 vk. km beslaan. Ofskoon Nieu-Seeland ’n buureiland is, is dit nie op dieselfde vastelandsplat as die hoofland van Australië en van sy ander buureilande nie. Nieu-Seeland is in der waarheid ’n deel van die ondersese vasteland Seelandië. Australië en Seelandië saam is dele van die breër gebied wat Oseanië of Australasië genoem word, maar dit is nie korrek om Oseanië of Australasië een kontinent of vasteland te noem nie.
• Lande: Australië, Papoea-Nieu-Guinee en dele van Indonesië.
Bewoners: 31 260 000 (geraamde bevolking vir 2009 van Australië, Papoea-Nieu-Guinee en die provinsies Papoea en Wes-Papoea van Indonesië).
Herkoms van die naam Australië: Die eerste Europese ontdekkers was op soek na ’n onbekende suidelike kontinent wat Terra Australis Incognita (Latyns vir die “Onbekende Suidland”) genoem is. Sedert antieke tye is gedink dat ’n massiewe vasteland in die suide bestaan wat kwansuis die groot landmassas van die Noordelike Halfrond sou “balanseer”. Die verwagte groot landmassa was nie waar die Europese pioniers gedink het dit sou wees nie, maar die veel kleiner vonds is toe wel Australië genoem, afgelei van die Latynse woord australis, wat “suidelik” beteken. Lees ook die afsonderlike Mieliestronk-artikel oor Australië.
REGS: Die ligte van Europa in die nag soos gesien vanuit die ruimte.
Detail van ’n foto van U.S. Defense Meteorological Satellites Program en NASA
• Oppervlakte: sowat 10 180 000 vk. km. As die mees westerse skierland van Eurasië word Europa konvensioneel een van die aarde se sewe vastelande genoem. Die skeiding tussen Europa en Asië word in die reël aangedui as die waterskeiding van die Oeralgebergte, die Oeralrivier, die Kaspiese See, die Kaukasusgebergte en die Swart See na die suidooste.
• Bewoners: 731 000 000 (raming vir 2009).
• Lande: Albanië, Andorra, Armenië (lê fisiografies heeltemal in Wes-Asië, maar het sterk geskiedkundige en sosiopolitiese bande met Europa), Azerbeidjan (lê deels in Asië), Belarus, België, Bosnië & Herzegowina, Brittanje, Bulgarye, Ciprus, Denemarke, Duitsland, Estland, Finland, Frankryk, Georgië (lê deels in Asië), Griekeland, Hongarye, Ierland, Italië, Kasakstan (lê deels in Asië), Kroasië, Letland, Liechtenstein, Lituae, Luxemburg, Masedonië, Malta, Moldowa, Monaco, Montenegro, Nederland, Noorweë, Oostenryk, Pole, Portugal, Roemenië, Rusland (lê deels in Asië), San Marino, Serwië, Slowakye, Slowenië, Spanje, Swede, Switserland, Tsjeggiese Republiek, Turkye (lê deels in Asië), Oekraïne, Vatikaanstad, Ysland.
• Gebiede: Abkhasië (beskou homself as onafhanklik, maar word slegs deur Rusland en weinig ander lande erken; Georgië beskou Abkhasië as ’n deel van sy grondgebied), Åland-eilande (Finland), Faroe-eilande (Denemarke), Gibraltar (Brittanje), Guernsey (Brittanje), die eiland Man (Brittanje), Jersey (Brittanje), Kosovo (betwiste gebied waarvan die afskeiding nie deur Serwië erken word nie), Nagorno-Karabakh (regtens ’n deel van Azerbeidjan, maar het ’n internasionaal onerkende regering), Noord-Ciprus (in wese ’n onafhanklike republiek, maar sy afstigting word nog slegs deur Turkye erken), Suid-Ossetië (betwiste gebied wat hom eensydig onafhanklik van Georgië verklaar het), Svalbard & Jan Mayen-eilande (Noorweë), Transnistrië (betwiste gebied waarvan die afstigting nie deur die Republiek van Moldowa erken word nie).
• Lande wat in Europa sowel as Asië geleë is: kyk by Asië.
• Herkoms van die naam Europa: Europa, en vernaamlik die Griekeland van die Oudheid, is die geboorteplek van die Westerse kultuur. Die gebruik van die naam Europa het in die loop van die geskiedenis geleidelik ontwikkel. Die Griekse geskiedkundige Herodotus het dit in die Oudheid genoem dat die wêreld deur onbekende mense verdeel is in die drie vastelande wat Europa, Asië en Libië (Afrika) genoem word. Europa was ’n Feniciese vrou in die Griekse mitologie, en dit is haar naam wat uiteindelik ook die naam van die vasteland sou word. Presies hoe dit gebeur het, is nie duidelik nie, maar eers is slegs die middenoorde van Griekeland Europa genoem. Toe, teen 500 v.C., is reeds met hierdie naam ook na lande in die noorde verwys. Met die verdere verloop van tyd sou die naam vir ’n veel groter gebied gebruik word.
REGS: Die Verenigde State se Vryheidstandbeeld verteenwoordig die vryheidstrewe van nasies oor die wêreld heen sodat elk binne sy eie gebied homself demokraties kan regeer.
Tersaaklike deel van ’n foto deur “GaMeRuInEr”, wat dit by Wikimedia Commons op die wêreldwye web tot openbare besit verklaar het (“released to the public domain”)
• Oppervlakte: sowat
24 709 000 vk. kilometer.
• Bewoners: byna 529 miljoen (raming Julie 2008).
• Soewereine lande: die Verenigde State van Amerika, Kanada, Mexiko, Antigua & Barbuda, Bahama-eilande, Barbados, Belize, Costa Rica, Kuba, Dominica, Dominikaanse Republiek, El Salvador, Grenada, Guatemala, Haiti, Honduras, Jamaika, Nicaragua, St Kitts & Nevis, St Lucia, en St Vincent & die Grenadine, terwyl Panama en Trinidad & Tobago algemeen ook as ’n deel van Suid-Amerika beskou word.
• Afhanklike gebiede en ander gebiede: Onder meer Groenland (’n deel van die Koninkryk van Denemarke en sedert 1979 ’n selfregerende oorsese Deense gebied), Bermuda, Montserrat, Puerto Rico en nog ’n aantal.
• Herkoms van die naam Amerika: Daar word algemeen aanvaar dat Noord-Amerika (asook Suid-Amerika) deur die Duitse kaarttekenaars Matthias Ringmann en Martin Waldseemüller genoem is na die Italiaanse ontdekkingsreisiger Amerigo Vespucci. Laasgenoemde het Suid-Amerika tussen 1497 en 1502 verken en was die eerste Europeër wat te kenne gegee het dat die Amerikas nie Oos-Indië is nie, maar ’n afsonderlike landmassa wat die Europeërs nie vantevore geken het nie.
INLASFOTO BO: Die kronkelgang van die magtige Amasonerivier deur die reënwoud in Suid-Amerika. Op die groot foto BO staan ’n man op die gebarste slik lanks die Mamorérivier in Bolivia—slegs ’n klein deeltjie van die geraamde drie miljard ton moddergrond wat jaarliks vanuit die Andesgebergte in die Amasone-stroomgebied ingespoel word.
Inlasfoto: LBL / U.S. Gov. / Groot foto: Rolf Aalto, University of Washington / OLPA, U.S. National Science Foudation
• Oppervlakte en aardrykskunde: Suid-Amerika beslaan 17 840 000 vk. km. Die Ángelwaterval in Venezuela is die hoogste vryvallende waterval ter wêreld met ’n hoogte van 979 meter. In Suid-Amerika is ook die aarde se grootste rivier per volume, die magtige Amasone, en die langste bergreeks, te wete die Andesgebergte (meer as 7000 km lank). Voorts is hierdie vasteland se Atacamawoestyn die droogste plek op ons planeet, en aan die ander uiterste huisves Suid-Amerika ook die grootste reënwoud, dié van die Amasone.
• Bewoners: 385 742 554 (raming vir Julie 2009).
• Soewereine lande en gebiede: Bolivia, Brasilië, Chili, Colombia, Ecuador, Falkland-eilande (Brittanje), Frans-Guiana (Frankryk), Guyana, Paraguay, Peru, Suid-Georgië en die Suidelike Sandwicheilande (Brittanje), Suriname, Uruguay, Venezuela.
• Herkoms van die naam Amerika: kyk by Noord-Amerika.